作者：何梦桂
词牌/韵律：贺新郎

paragraphs: 更静钟初定。
卷珠帘、人人独立，怨怀难忍。
欲拨金猊添沉水，病力厌厌不任。
任蝶粉、蜂黄消尽。
亭北海棠还开否，纵金钗、犹在成长恨。
花似我，瘦应甚。
凄凉无寐闲衾枕。
看夜深、紫垣华盖，低摇杠柄。
重拂罗裳蹙金线，尘满双鸳花胜。
孤负我、花期春令。
不怕镜中羞华发，怕镜中、舞断孤鸾影。
天尽处，悠悠兴。